ai4bharat/Pralekha huggingface dataset:
ധനകാര്യ മന്ത്രാലയം
ദേശീയ അടിസ്ഥാനസൗകര്യ പദ്ധതി ദൗത്യസംഘം  ധനമന്ത്രി ശ്രീമതി നിർമല സീതാരാമന് അന്തിമ റിപ്പോർട്ട് സമർപ്പിച്ചു
ദേശീയ അടിസ്ഥാനസൗകര്യ പദ്ധതി ദൗത്യസംഘം  2019–25 സാമ്പത്തിക വർഷത്തെ അന്തിമ റിപ്പോർട്ട് കേന്ദ്ര ധനകാര്യ മന്ത്രി ശ്രീമതി നിർമ്മല സീതാരാമന് സമർപ്പിച്ചു. 2019-–2025 ലെ നാഷണൽ ഇൻഫ്രാസ്ട്രക്ചർ പൈപ്പ്ലൈനിന്റെ സംഗ്രഹ റിപ്പോർട്ട് 2019 ഡിസംബർ 31 ന് ധനമന്ത്രി പുറത്തിറക്കിയിരുന്നു.
2019-–-20 ലെ ബജറ്റ് പ്രസംഗത്തിൽ ശ്രീമതി നിർമ്മല സീതാരാമൻ അടുത്ത അഞ്ച് വർഷത്തിനുള്ളിൽ 100 ലക്ഷം കോടി രൂപ അടിസ്ഥാന സൗകര്യങ്ങൾക്കായി നിക്ഷേപിക്കുമെന്ന് വ്യക്തമാക്കിയിരുന്നു.
2019 ലെ സ്വാതന്ത്ര്യദിന പ്രസംഗത്തിൽ, “ആധുനിക അടിസ്ഥാന സൗകര്യവികസനത്തിനായി ഈ കാലയളവിൽ 100 ലക്ഷം കോടി രൂപ നീക്കിവച്ചിട്ടുണ്ട്. ഇത് ജീവിതനിലവാരം ഉയർത്തുന്നതിനൊപ്പം പുതിയ തൊഴിലവസരങ്ങൾ സൃഷ്ടിക്കുമെന്ന്” പ്രധാനമന്ത്രി ശ്രീ നരേന്ദ്ര മോദി ഊന്നിപ്പറഞ്ഞിരുന്നു.
രാജ്യത്തൊട്ടാകെ ലോകോത്തര അടിസ്ഥാന സൗകര്യ വികസനത്തിനായും എല്ലാ പൗരന്മാരുടെയും ജീവിതനിലവാരം ഉയർത്തുന്നതിനുമുള്ള കേന്ദ്ര ഗവൺമെന്റിന്റെ ഉദ്യമമാണ് ദേശീയ അടിസ്ഥാനസൗകര്യ പദ്ധതി . 2025 സാമ്പത്തിക വർഷത്തോടെ 5 ട്രില്യൺ ഡോളർ വളർച്ചയുള്ള സമ്പദ്വ്യവസ്ഥയായി മാറുകയെന്ന ഇന്ത്യയുടെ ലക്ഷ്യത്തിൽ ഇത് നിർണായകമാണ്.
എൻഐപി ടാസ്ക് ഫോഴ്സിന്റെ അന്തിമ റിപ്പോർട്ട് 2020–-25 സാമ്പത്തിക വർഷത്തിൽ 111 ലക്ഷം കോടി രൂപയുടെ അടിസ്ഥാന സൗകര്യ നിക്ഷേപം പ്രതീക്ഷിക്കുന്നു. മൂന്ന് വോളിയങ്ങളിലായാണ് ടാസ്ക് ഫോഴ്സിന്റെ അന്തിമ റിപ്പോർട്ട്. വോളിയം ഒന്നും രണ്ടും ഡിഇഎ വെബ്സൈറ്റായ www.dea.gov.in, www.pppinindia.gov.in, ധനകാര്യ മന്ത്രാലയം പോർട്ടൽ എന്നിവയിലും, വോളിയം മൂന്നും എ, ബി യിൽ ഉൾപ്പെടുത്തിയിട്ടുള്ള പ്രോജക്ട് ഡാറ്റാബേസ് എന്നിവയും ഇന്ത്യ ഇൻവെസ്റ്റ്മെൻറ് ഗ്രിഡ് പോർട്ടലിലും സമയബന്ധിതമായി അപ്ലോഡ് ചെയ്യും.
പദ്ധതി നടപ്പിലാക്കുന്നതിൽ കേന്ദ്രത്തിനും  സംസ്ഥാനങ്ങൾക്കും  ഏതാണ്ട് തുല്യപങ്കു പ്രതീക്ഷിക്കുന്നു. സ്വകാര്യമേഖലയുടെ പങ്കാളിത്തം 21 ശതമാനമാണ്.
ഇന്ത്യയിലെയും ആഗോള തലത്തിലെയും സമീപകാലത്തെ എല്ലാ അടിസ്ഥാന സൗകര്യങ്ങളിലെയും പ്രവണതകൾ തിരിച്ചറിഞ്ഞും സ്വാംശീകരിച്ചതുമാണ് അന്തിമ റിപ്പോർട്ട്.
നിലവിലുള്ള പ്രാദേശിക നയങ്ങൾ ദേദഗതി വരുത്തുന്നതോടൊപ്പം രാജ്യത്തുടനീളമുള്ള വിവിധ മേഖലകളിലെ അടിസ്ഥാന സൗകര്യ നിക്ഷേപം വർദ്ധിപ്പിക്കുന്നതിനുള്ള പരിഷ്കാരങ്ങൾ മനസിലാക്കി അക്കാര്യം അന്തിമറിപ്പോർട്ടിൽ പ്രതിഫലിപ്പിക്കുകയും ചെയ്യുന്നുണ്ട്. ദേശീയ അടിസ്ഥാനസൗകര്യ പദ്ധതിക്ക് ധനസഹായം ലഭ്യമാക്കാനുള്ള മാർഗങ്ങളും റിപ്പോർട്ട് നിർദ്ദേശിച്ചിട്ടുണ്ട്.
മൂന്ന് കമ്മിറ്റികൾ രൂപീകരിക്കാൻ ടാസ്ക് ഫോഴ്സ് ശുപാർശ ചെയ്തിട്ടുണ്ട്:
1. അടിസ്ഥാനസൗകര്യ പദ്ധതി പുരോഗതി നിരീക്ഷിക്കുന്നതിനും കാലതാമസം ഒഴിവാക്കുന്നതിനുമുള്ള കമ്മിറ്റി
2. പദ്ധതി തുടർച്ചക്കായി ഓരോ അടിസ്ഥാനസൗകര്യ മന്ത്രാലയ തലത്തിലും ഒരു സ്റ്റിയറിംഗ് കമ്മിറ്റി
3. അടിസ്ഥാനസൗകര്യ പദ്ധതി സാമ്പത്തിക വിഭവ സ്വരൂപണത്തിനായി ഡിഇഎയിൽ ഒരു സ്റ്റിയറിംഗ് കമ്മിറ്റി
(
പ്രധാനമന്ത്രിയുടെ ഓഫീസ്
ബുദ്ധ പൂർണിമയോടനുബന്ധിച്ചുള്ള വെർച്വൽ വെസക് ആഗോള ആഘോഷവേളയിൽ പ്രധാനമന്ത്രി മുഖ്യ പ്രഭാഷണം നടത്തും
ബുദ്ധ പൂർണിമയോടനുബന്ധിച്ചുള്ള വെർച്വൽ വെസക് ആഗോള ആഘോഷവേളയിൽ പ്രധാനമന്ത്രി ശ്രീ നരേന്ദ്ര മോദി നാളെ  മുഖ്യ പ്രഭാഷണം നടത്തും
കേന്ദ്ര സാംസ്കാരിക മന്ത്രാലയം അന്താരാഷ്ട്ര ബുദ്ധമത കോൺഫെഡറേഷനുമായി  സഹകരിച്ചാണ് പരിപാടി സംഘടിപ്പിക്കുന്നത്. ലോകമെമ്പാടുമുള്ള ബുദ്ധസംഘങ്ങളിലെ എല്ലാ പരമോന്നത തലവന്മാരുടെയും പങ്കാളിത്തത്തിന് ഈ വേദി സാക്ഷ്യം വഹിക്കും. ലോകമെമ്പാടുമുള്ള 50 പ്രമുഖ ബുദ്ധമത ആചാര്യന്മാർ സഭയെ അഭിസംബോധന ചെയ്യും.
പ്രധാനമന്ത്രിയുടെ ഓഫീസ്
2017 ലെ അന്ധര്ക്കായുള്ള ട്വന്റി 20 ലോകകപ്പില് പങ്കെടുക്കുന്ന ഏവര്ക്കും പ്രധാനമന്ത്രി ആശംസ നേര്ന്നു
2017 ലെ അന്ധര്ക്കായുള്ള ട്വന്റി 20 ലോകകപ്പ് ക്രിക്കറ്റില് പങ്കെടുക്കുന്ന എല്ലാ ടീം അംഗങ്ങള്ക്കും അവരെ സഹായിക്കുന്നവര്ക്കും പ്രധാനമന്ത്രി ശ്രീ. നരേന്ദ്ര മോദി ആശംസകള് നേര്ന്നു. കളിക്കാര്ക്കിടയിലെ കായിക മികവ് പ്രകടിപ്പിക്കുന്നതിനും അന്ധര്ക്കിടയില് ക്രിക്കറ്റ് പ്രചരിപ്പിക്കുന്നതിനും ട്വന്റി 20 ലോകകപ്പ് വഴിയൊരുക്കുമെന്ന് പ്രധാനമന്ത്രി പറഞ്ഞു. അന്ധര്ക്കായുള്ള ട്വന്റി 20 ലോകകപ്പിന്റെ ഗീതം https://www.youtube.com/watch?v=Z0EN-zqS530' എന്ന ലിങ്കില് ലഭ്യമാണെന്നും അദ്ദേഹം അറിയിച്ചു.
(Visitor Counter : 11
ആരോഗ്യ, കുടുംബക്ഷേമ മന്ത്രാലയം
രാജ്യത്ത് വിതരണം ചെയ്ത വാക്സിൻ ഡോസുകളുടെ ആകെ എണ്ണം 13.23 കോടി കടന്നു
ന്യൂഡൽഹി, ഏപ്രിൽ 22, 2021
രാജ്യത്ത് വിതരണം ചെയ്ത വാക്സിൻ ഡോസ്കളുടെ ആകെ എണ്ണം 13.23 കോടി കടന്നു. ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 19,28,118 സെഷനുകളിലായി 13,23,30,644 വാക്സിൻ ഡോസ് വിതരണം ചെയ്തു. കഴിഞ്ഞ 24 മണിക്കൂറിനുള്ളിൽ 22 ലക്ഷത്തിലധികം ഡോസുകളാണ് നൽകിയത്. വാക്സിനേഷൻ യജ്ഞത്തിന്റെ 96-മത് ദിവസം , 22,11,334 ഡോസ് വാക്സിൻ വിതരണം ചെയ്തു.
രാജ്യത്ത് പുതുതായി രോഗം സ്ഥിരീകരിക്കുന്നവരുടെ എണ്ണം വർദ്ധിക്കുന്നു. കഴിഞ്ഞ 24 മണിക്കൂറിൽ 3,14,835 പുതിയ കേസുകൾ റിപ്പോർട്ട് ചെയ്തു. മഹാരാഷ്ട്ര, ഉത്തർപ്രദേശ്, ഡൽഹി, കർണാടക, കേരളം, ചത്തീസ്ഗഡ്, മധ്യപ്രദേശ്, ബീഹാർ, ഗുജറാത്ത്, രാജസ്ഥാൻ എന്നീ 10 സംസ്ഥാനങ്ങളിലാണ് പുതിയ രോഗികളുടെ 75.66 ശതമാനവും.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 22,91,428 ആയി. ഇത് രാജ്യത്ത് ആകെ രോഗികളുടെ എണ്ണത്തിന്റെ 14.38% ആണ്.
മഹാരാഷ്ട്ര, ഛത്തീസ്ഗഡ്, ഉത്തർപ്രദേശ്, കർണാടകം, കേരളം എന്നീ 5 സംസ്ഥാനങ്ങളിലാണ് നിലവിൽ ചികിത്സയിലുള്ള രോഗികളുടെ 59.99% വും.
രാജ്യത്ത് ഇതുവരെ 1,34,54,880 പേർ രോഗ മുക്തരായി. 84.46% ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 1,78,841 പേർ രോഗ മുക്തരായി.
ദേശീയ മരണനിരക്ക് താഴ്ന്ന്, നിലവിൽ 1.16% ആണ്. കഴിഞ്ഞ 24 മണിക്കൂറിൽ 2,104 മരണം റിപ്പോർട്ട് ചെയ്തു. ഇവയിൽ 81.08%വും 10 സംസ്ഥാനങ്ങളിൽ നിന്ന് ആണ്. മഹാരാഷ്ട്രയിലാണ് ഏറ്റവും കൂടുതൽ മരണം-568. ഡൽഹിയിൽ 249 പേരുടെയും മരണം കഴിഞ്ഞ 24 മണിക്കൂറിൽ റിപ്പോർട്ട് ചെയ്തു.
RRTN/SKY
(Visitor Counter : 139
റോഡ് ഗതാഗത, ഹൈവേ മന്ത്രാലയം
യാത്രാ ബസ്സുകളിലെ തീപിടുത്തം പ്രതിരോധിക്കുന്നതിനായി ഉള്ള ഫയർ ഡിറ്റക്ഷൻ ആൻഡ് സപ്രഷൻ സിസ്റ്റം  പ്രതിരോധ ഗവേഷണ വികസന സംഘടന വിജയകരമായി അവതരിപ്പിച്ചു
യാത്ര ബസ്സുകളിലെ തീപിടുത്തം പ്രതിരോധിക്കുന്നതിനായി ഉള്ള
ഫയർ ഡിറ്റക്ഷൻ ആൻഡ് സപ്രഷൻ സിസ്റ്റം 
പ്രതിരോധ ഗവേഷണ വികസന സംഘടന, DRDO ഭവനിൽ വിജയകരമായി പ്രദർശിപ്പിച്ചു. പ്രതിരോധമന്ത്രി ശ്രീ,രാജ് നാഥ് സിംഗ്,ഉപരിതല ഗതാഗത ദേശീയപാത മന്ത്രി ശ്രീ നിധിൻ ഗഡ്ഗരി തുടങ്ങിയവർ ചടങ്ങിൽ പങ്കെടുത്തു
ഡിആർഡിഒ യ്ക്ക് കീഴിലുള്ള, ന്യൂഡൽഹി ആസ്ഥാനമായ സെന്റർ ഫോർ ഫയർ എക്സ്പ്ലോസീവ് ആൻഡ് എൻവയോൺമെന്റ് സേഫ്റ്റി ആണ് ഈ പുതിയ സാങ്കേതികവിദ്യ വികസിപ്പിച്ചത്.
യാത്രാ വാഹനങ്ങളിലെ തീപിടുത്തം 30 സെക്കൻഡിൽ താഴെ സമയം കൊണ്ട് തിരിച്ചറിയാനും 60 സെക്കൻഡിനുള്ളിൽ തീപിടുത്തം അണയ്ക്കാനും ഈ സാങ്കേതികവിദ്യയിലൂടെ സാധിക്കും. വാഹനങ്ങളിലെ യാത്രക്കാരുടെ ജീവനും വാഹനങ്ങൾക്കും ഉള്ള അപകടം ഇതിലൂടെ പരമാവധി ഒഴിവാക്കാനാകും
ആരോഗ്യ, കുടുംബക്ഷേമ മന്ത്രാലയം
രോഗ മുക്തി നേടിയവരുടെ എണ്ണം ഒരു ദിവസത്തെ ഏറ്റവും ഉയര്ന്ന നിലയില്; 36,000 ത്തിൽ പരം രോഗികൾ ആശുപത്രി വിട്ടു
(ന്യൂഡൽഹി, ജൂലൈ 26, 2020
കഴിഞ്ഞ 24 മണിക്കൂറിനിടെ ഇതുവരെയുള്ളതിൽ വച്ച് ഏറ്റവും അധികം പേര് രോഗമുക്തി നേടി ആശുപത്രി വിട്ടു - 36,145 പേർ. ഇതോടെ ആകെ രോഗ മുക്തി നേടിയവരുടെ എണ്ണം 8,85,576 ആയി. രോഗമുക്തി നിരക്ക് പുതിയ ഉയരങ്ങളിൽ എത്തി 64 ശതമാനത്തോട് അടുക്കുന്നു. നിലവിൽ 63.92 ശതമാനം ആണ് രോഗമുക്തി നിരക്ക്. ഇത് അർത്ഥമാക്കുന്നത് രോഗമുക്തി നേടുന്നവരുടെ എണ്ണം ദിനം പ്രതി ഉയർന്ന് രോഗ മുക്തി നേടിയവരും ചികിത്സയിലുള്ളവരും തമ്മിലുള്ള അന്തരം വര്ധിച്ചു വരുന്നു എന്നാണ്. രോഗ മുക്തി നേടിയവരും ചികിത്സയിലുള്ളവരും തമ്മിലുള്ള അന്തരം നാലു ലക്ഷം കവിഞ്ഞു. നിലവിൽ ഇത് 4,17,694 ആണ്. ചികിൽസയിൽ ഉള്ളവരേക്കാൾ  1.89 തവണ അധികമാണ് രോഗ മുക്തി നേടിയവരുടെ എണ്ണം.
ആദ്യമായി ഒറ്റദിവസം 4,40,000 ത്തിൽ അധികം കോവിഡ് പരിശോധനകള് എന്ന നേട്ടത്തില് ഇന്ത്യ.
കഴിഞ്ഞ 24 മണിക്കൂറിനുള്ളില് 4,42,263 സാമ്പിളുകളാണ് പരിശോധിച്ചത്. അതിന്റെ ഫലമായി ദശലക്ഷത്തില് പരിശോധനാ നിരക്ക്  11,805 ആയി വര്ധിപ്പിക്കാന് കഴിഞ്ഞു. രാജ്യത്ത് ആകെ 1,62,91,331 സാമ്പിളുകളാണ് പരിശോധിച്ചത്. ആദ്യമായി ഒറ്റദിവസം പരിശോധനയിൽ ഗവൺമെന്റ് ലാബുകൾ സർവകാല റെക്കോർഡ് കൈവരിച്ചു. 3,62,153 സാമ്പിളുകളാണ് പരിശോധിച്ചത് . 79,878 പരിശോധനകളിലൂടെ സ്വകാര്യ ലാബുകളും പുതിയ ഉയരത്തിൽ എത്തി.
കൂട്ടായ ശ്രമങ്ങളുടെ ഫലമായി രാജ്യത്തെ കോവിഡ് മരണനിരക്കും കുറയുകയാണ്. നിലവില് 2.31% ആണ് രാജ്യത്തെ മരണനിരക്ക്. ലോകത്തിലെ ഏറ്റവും കുറഞ്ഞ കോവിഡ് മരണനിരക്കുകളിൽ ഒന്ന് ഇന്ത്യയുടേതാണ്.
കോവിഡ് 19-മായി ബന്ധപ്പെട്ട സാങ്കേതിക വിഷയങ്ങൾ, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA നിരന്തരം സന്ദര്ശിക്കുക.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
പ്രധാനമന്ത്രിയുടെ ഓഫീസ്
പ്രധാനമന്ത്രിയും അഫ്ഗാനിസ്ഥാന് പ്രസിഡന്റും ടെലിഫോണ് സംഭാഷണം നടത്തി
(പ്രധാനമന്ത്രി ശ്രീ. നരേന്ദ്ര മോദിയും അഫ്ഗാനിസ്ഥാന് പ്രസിഡന്റ് ഡോ. അഷ്റഫ് ഗനിയും ഇന്ന് ടെലിഫോണില് സംസാരിച്ചു. ഈദുല് അസ്ഹയുടെ പശ്ചാത്തലത്തില് ഇരു നേതാക്കളും ആശംസകള് കൈമാറി.
അഫ്ഗാന്റെ ആവശ്യങ്ങള് പൂര്ത്തീകരിക്കുന്നതിനായി ഭക്ഷണവും വൈദ്യസഹായവും യഥാസമയം വിതരണം ചെയ്തതിന് പ്രസിഡന്റ് ഗനി പ്രധാനമന്ത്രി മോദിയോട് നന്ദി പറഞ്ഞു. സമാധാനവും സമൃദ്ധവും സമഭാവനയുമുള്ള അഫ്ഗാനിസ്ഥാനായുള്ള യാത്രയില്, അവിടത്തെ ജനങ്ങളോടുള്ള ഇന്ത്യയുടെ പ്രതിബദ്ധത പ്രധാനമന്ത്രി ആവര്ത്തിച്ചു. മേഖലയിലെ സുരക്ഷാകാര്യങ്ങളെക്കുറിച്ചും ഇരുരാജ്യത്തിനും താല്പ്പര്യമുള്ള മറ്റ് മേഖലകളെക്കുറിച്ചും നേതാക്കള് ആശയവിനിമയം നടത്തി.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 200.91 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 29,12,855 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 1,48,881പേര്
ചികിത്സയിലുള്ളത് 0.34 ശതമാനം പേര്
രോഗമുക്തി നിരക്ക് 98.46%
കഴിഞ്ഞ 24 മണിക്കൂറിനിടെ 18,294 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,31,50,434 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 21,566 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 87.11 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 5,07,360 പരിശോധനകള്.
(ND
പ്രധാനമന്ത്രിയുടെ ഓഫീസ്
ഊര്ജ മന്ത്രാലയത്തിന്റെയും പാരമ്പര്യേതര, പുനരുല്പ്പാദക ഊര്ജ മന്ത്രാലയത്തിന്റെയും പ്രവര്ത്തനങ്ങള് വിലയിരുത്തി പ്രധാനമന്ത്രി
ഊര്ജ മന്ത്രാലയത്തിന്റെയും പാരമ്പര്യേതര, പുനരുല്പ്പാദക ഊര്ജ മന്ത്രാലയത്തിന്റെയും പ്രവര്ത്തനങ്ങള് പ്രധാനമന്ത്രി ശ്രീ. നരേന്ദ്ര മോദി വിലയിരുത്തി. ഊര്ജ മേഖലയുടെ പ്രതിസന്ധികള്ക്കു പരിഹാരം കാണാനായി പുതുക്കിയ താരിഫ് നയം, വൈദ്യുതി  ബില് 2020 എന്നിവ ഉള്പ്പെടെയുള്ള നയരൂപവല്ക്കരണത്തെക്കുറിച്ചും ചര്ച്ച ചെയ്തു.
പ്രവര്ത്തനക്ഷമത വര്ധിപ്പിക്കുമ്പോള് ഉപയോക്താക്കളുടെ സംതൃപ്തിക്കു പ്രാധാന്യം നല്കേണ്ടതുണ്ടെന്നും ഊര്ജ മേഖലയുടെ സാമ്പത്തിക സുസ്ഥിരത മെച്ചെപ്പെടുത്തണമെന്നും പ്രധാനമന്ത്രി ഊന്നിപ്പറഞ്ഞു. ഊര്ജ മേഖലയിലെ പ്രതിസന്ധികള്, പ്രത്യേകിച്ച് വൈദ്യുതി വിതരണത്തില്, വിവിധ പ്രദേശങ്ങളിലും സംസ്ഥാനങ്ങളിലും വ്യത്യസ്തമാണെന്ന് അദ്ദേഹം ചൂണ്ടിക്കാട്ടി. എല്ലാ പ്രശ്നങ്ങള്ക്കും ഒരു പരിഹാരം എന്നതിലുപരി ഓരോ സംസ്ഥാനത്തിന്റെയും പ്രവര്ത്തന മികവു വര്ധിപ്പിക്കുന്നതിന് അതാതിടങ്ങളില് വേണ്ട പരിഹാരം കാണാനുള്ള നടപടികള് മന്ത്രാലയം കൈക്കൊള്ളണം.
ഡിസ്കോമുകള് അവരുടെ പ്രവര്ത്തനങ്ങളെക്കുറിച്ചുള്ള വിവരങ്ങള് ആവര്ത്തിച്ച് പ്രസിദ്ധീകരിക്കുന്ന കാര്യം ഊര്ജ മന്ത്രാലയം ഉറപ്പുവരുത്തണമെന്ന് അദ്ദേഹം നിര്ദേശിച്ചു. മറ്റുള്ളവയുമായി താരതമ്യപ്പെടുത്തുമ്പോള് ഡിസ്കോമുകളുടെ പ്രവര്ത്തനം എങ്ങനെ വ്യത്യാസപ്പെട്ടിരുക്കുന്നുവെന്നു ജനങ്ങള്ക്കു മനസിലാകാന് ഇക്കാര്യം സഹായിക്കും. ഊര്ജ മേഖലയ്ക്ക് ആവശ്യമായ ഉപകരണങ്ങള് ഇന്ത്യയില് തന്നെ നിര്മ്മിക്കണമെന്നും അദ്ദേഹം ഊന്നിപ്പറഞ്ഞു.
പാരമ്പര്യേതര, പുനരുല്പ്പാദക ഊര്ജ മേഖലയെക്കുറിച്ചു സംസാരിക്കവേ, സൗര ജല പമ്പുകള് മുതല് വികേന്ദ്രീകൃത സൗര ശീതീകരണ സംവിധാനം വരെയുള്ള കാര്ഷിക മേഖലയുടെ എല്ലാ വിതരണ ശൃംഖലകള്ക്കും സമഗ്രമായ സമീപനം സ്വീകരിക്കേണ്ടതിന്റെ ആവശ്യകതയെപ്പറ്റി പ്രധാനമന്ത്രി ഊന്നിപ്പറഞ്ഞു.
നവീനമായ പുരപ്പുറ സൗര മാതൃകയെക്കുറിച്ചും അദ്ദേഹം ഊന്നിപ്പറഞ്ഞു. പുരപ്പുറ സൗരോര്ജ പദ്ധതിയിലൂടെ ഓരോ സംസ്ഥാനത്തും ഒരു നഗരമെങ്കിലും  പൂര്ണമായും സൗരോര്ജത്താല് പ്രവര്ത്തിക്കുന്ന നഗരമായി മാറണമെന്നും അദ്ദേഹം പറഞ്ഞു. രാജ്യത്ത് ലോഹക്കട്ടകള്, വേഫറുകള്, സെല്ലുകള്, മൊഡ്യൂളുകള് എന്നിവയുടെ നിര്മാണത്തിനുള്ള ആവാസ വ്യവസ്ഥാ വികസനത്തിനും ഊന്നല് നല്കുന്നത് മറ്റു പല നേട്ടങ്ങള്ക്കും പുറമെ തൊഴിലവസരങ്ങള് സൃഷ്ടിക്കുന്നതിനും സഹായിക്കും.
കാര്ബണ് ന്യൂട്രല് ലഡാക്കിനായുള്ള പദ്ധതികള് വേഗത്തിലാക്കുന്നതിനും പ്രധാനമന്ത്രി താല്പ്പര്യം പ്രകടിപ്പിച്ചു. സൗരോര്ജവും കാറ്റില് നിന്നുള്ള ഊര്ജവും ഉപയോഗിച്ച് തീരപ്രദേശങ്ങളില് കുടിവെള്ള വിതരണത്തിന് ഊന്നല് നല്കണമെന്നും അദ്ദേഹം നിര്ദേശിച്ചു.
(
പ്രധാനമന്ത്രിയുടെ ഓഫീസ്
സെക്കന്തരാബാദ് തീപിടുത്തത്തിലെ ജീവഹാനിയിൽ പ്രധാനമന്ത്രി അനുശോചചിച്ചു
സെക്കന്തരാബാദിലെ സ്വപ്നലോക് കോംപ്ലക്സിലെ തീപിടുത്തത്തെ തുടർന്നുണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
“സെക്കന്തരാബാദിലെ സ്വപ്നലോക് കോംപ്ലക്സിലുണ്ടായ തീപിടുത്തത്തിലെ ജീവഹാനിയിൽ വേദനിക്കുന്നു. എന്റെ മനസ്സ് ദുഃഖിതരായ കുടുംബങ്ങൾക്കൊപ്പമാണ്. പരിക്കേറ്റവർ വേഗം സുഖം പ്രാപിക്കട്ടെ.”
Pained by the loss of lives due to a fire tragedy in Swapnalok Complex, Secunderabad. My thoughts are with the bereaved families. May the injured recover soon: PM @narendramodi
— PMO India  March 17, 2023
ആഭ്യന്തരകാര്യ മന്ത്രാലയം
സൈബര് ഫോറന്സിക് ലാബുകള്ക്കായികേന്ദ്രം 93 കോടിരൂപ അനുവദിച്ചു
വനിതകള്ക്കും, കുട്ടികള്ക്കുമെതിരെയുള്ള സൈബര്കുറ്റകൃത്യങ്ങള് തടയാനുള്ള നടപടികളുടെ ഭാഗമായി കേന്ദ്ര ആഭ്യന്തര മന്ത്രാലയം 93.12 കോടിരൂപ സംസ്ഥാനങ്ങള്ക്കും, കേന്ദ്ര ഭരണ പ്രദേശങ്ങള്ക്കും അനുവദിച്ചിട്ടുണ്ടെന്ന്കേന്ദ്ര ആഭ്യന്തരസഹമന്ത്രി ശ്രീ. ജി. കിഷന് റെഡ്ഡിലോക്സഭയില് പറഞ്ഞു. സൈബര്കുറ്റാന്വേഷണരംഗത്തെ പരിശീലനത്തിനായിദേശീയകേന്ദ്രം തുടങ്ങുമെന്നുംഅദ്ദേഹംരേഖാമൂലം നല്കിയമറുപടിയില് പറഞ്ഞു. ഹിമാചല് പ്രദേശ്, മധ്യ പ്രദേശ്, ഉത്തരാഖണ്ഡ്, തെലങ്കാന, ഉത്തര് പ്രദേശ്, അരുണാചല് പ്രദേശ്എന്നിവിടങ്ങളില്, സൈബര് ഫോറന്സിക് പരിശീലന ലബോറട്ടറികള്ഇതിനകം പ്രവര്ത്തനം ആരംഭിച്ചതായികേന്ദ്ര ആഭ്യന്തരസഹമന്ത്രി അറിയിച്ചു.
ND MRD– 402
രാജ്യരക്ഷാ മന്ത്രാലയം
ഇന്ത്യൻ വ്യോമസേനയ്ക്കായി 56 C-295MW യാത്രാ വിമാനങ്ങൾ വാങ്ങാൻ കരാർ ഒപ്പിട്ടു
ന്യൂ ഡൽഹി: സെപ്റ്റംബർ 24 ,2021
ഇന്ത്യൻ വ്യോമസേനയ്ക്കായി 56 C-295MW യാത്രാ വിമാനങ്ങൾ വാങ്ങുന്നതിനായി സ്പെയിനിലെ എയർബസ് ഡിഫൻസ് ആൻഡ് സ്പേസുമായിപ്രതിരോധ മന്ത്രാലയം 2021 സെപ്റ്റംബർ 24 ന് കരാർ ഒപ്പിട്ടു. ഓഫ്സെറ്റ് പങ്കാളികളായ ഇന്ത്യൻ സംരംഭകരിൽ നിന്ന് ഉൽപ്പന്നങ്ങളും സേവനങ്ങളും നേരിട്ട് സംഭരിക്കുന്നതിലൂടെ ഓഫ്സെറ്റ് ബാധ്യതകൾ നിറവേറ്റുന്നതിനുള്ള ഒരു ഓഫ്സെറ്റ് കരാറും ഇതിനോടൊപ്പം ഒപ്പിട്ടു. ഈ മാസം ആദ്യം ചേർന്ന സുരക്ഷ കാര്യങ്ങൾക്കായുള്ള കാബിനറ്റ് സമിതി യോഗം അംഗീകാരം നൽകിയതിനെ തുടർന്നാണ് കരാറുകൾ ഒപ്പിട്ടത്.
ഇന്ത്യൻ വ്യോമസേനയുടെ ഗതാഗത സംവിധാനം ആധുനികവൽക്കരിക്കുന്നതിൽ ഒരു സുപ്രധാന ചുവടുവെപ്പായിരിക്കും C-295MW യുടെ വരവ്.ആധുനിക സാങ്കേതികവിദ്യകൾ ഉൾക്കൊള്ളുന്ന 5-10 ടൺ ശേഷിയുള്ള ഗതാഗത വിമാനമാണിത്. ഇന്ത്യൻ വ്യോമസേനയുടെ കാലപ്പഴക്കം ചെന്ന അവ്രോ ഗതാഗത വിമാനത്തിന് പകരമായാണ് ഇത് സേനയുടെ ഭാഗമാകുന്നത്. പൂർണ്ണ സജ്ജമായ റൺവേ ആവശ്യമില്ലാത്ത എയർ സ്ട്രിപ്പുകളിൽ പ്രവർത്തിക്കാൻ കഴിയുന്ന ഈ വിമാനം അടിയന്തിര സാഹചര്യങ്ങൾ നേരിടുന്നതിനും സൈന്യത്തിന്റെയും ചരക്കുകളുടെയും നീക്കങ്ങൾക്കും പ്രയോജനപ്രദമാണ്. പാരാ ഡ്രോപ്പിംഗിനായി പിൻഭാഗത്ത് റാമ്പ് ഡോർ ഇതിലുണ്ട്. വ്യോമസേനയുടെ,പ്രത്യേകിച്ച് വടക്ക്, വടക്കുകിഴക്കൻ മേഖലയിലും ആൻഡമാൻ നിക്കോബാർ ദ്വീപുകളിലും തന്ത്രപരമായ എയർലിഫ്റ്റ് ശേഷി വർദ്ധിക്കാൻ ഈ വിമാനം പ്രയോജനപ്രദമാണ്.
56 -ൽ നാൽപ്പത് വിമാനങ്ങൾ ടാറ്റ കൺസോർഷ്യം ഇന്ത്യയിൽ നിർമ്മിക്കും. കരാർ ഒപ്പിട്ട് പത്ത് വർഷത്തിനുള്ളിൽ എല്ലാ വിമാനങ്ങളും കൈമാറും.56 വിമാനങ്ങളിലും തദ്ദേശീയ ഇലക്ട്രോണിക് വാർഫെയർ സ്യൂട്ട് സ്ഥാപിക്കും. ഡെലിവറി പൂർത്തിയായ ശേഷം, ഇന്ത്യയിൽ നിർമ്മിക്കുന്ന വിമാനങ്ങൾ കേന്ദ്രസർക്കാർ അംഗീകരിക്കുന്ന രാജ്യങ്ങളിലേക്ക് കയറ്റുമതി ചെയ്യാനും കഴിയും. ഈ പദ്ധതി രാജ്യത്തെ വ്യോമഗതാഗതത്തിന് ഊർജ്ജം പകരും. രാജ്യത്തെ ഒട്ടേറെ സൂക്ഷ്മ ചെറുകിട ഇടത്തരം സംരംഭങ്ങൾ വിമാനഭാഗങ്ങളുടെ നിർമ്മാണത്തിൽ ഏർപ്പെടും. ഹാംഗറുകൾ, കെട്ടിടങ്ങൾ, ഏപ്രണുകൾ, ടാക്സി വേ എന്നീ അടിസ്ഥാന സൗകര്യ വികസനവും പദ്ധതിയിൽ ഉൾപ്പെടും.
IE/SKY
(Visitor Counter : 154
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 116.50 കോടി പിന്നിട്ടു
കഴിഞ്ഞ 24 മണിക്കൂറിനിടെ വിതരണം ചെയ്തത് 67.25 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.30%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 10,488 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 1,22,714
പ്രതിവാര രോഗസ്ഥിരീകരണ നിരക്ക്  തുടര്ച്ചയായ 58-ാം ദിവസവും 2 ശതമാനത്തില് താഴെ
കഴിഞ്ഞ 24 മണിക്കൂറിനിടെ നല്കിയ 67,25,970 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 116.50 കോടി  പിന്നിട്ടു. 1,20,41,157 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,82,198
രണ്ടാം ഡോസ് 94,00,674
മുന്നണിപ്പോരാളികള്
ഒന്നാം ഡോസ് 1,83,75,974
രണ്ടാം ഡോസ് 1,63,06,666
18-44 പ്രായപരിധിയിലുള്ളവര്
ഒന്നാം ഡോസ് 44,20,03,682
രണ്ടാം ഡോസ് 19,01,32,509
45-59 പ്രായപരിധിയിലുള്ളവര്
ഒന്നാം ഡോസ് 18,05,79,345
രണ്ടാം ഡോസ് 11,07,04,731
60നുമേല് പ്രായമുള്ളവര്
ഒന്നാം ഡോസ് 11,31,14,229
രണ്ടാം ഡോസ് 7,40,55,202
ആകെ 1,16,50,55,210
കഴിഞ്ഞ 24 മണിക്കൂറിനുള്ളില് 12,329 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,39,22,037 ആയി.
ദേശീയ രോഗമുക്തി നിരക്ക് 98.30% ആണ്.
തുടര്ച്ചയായ 147-ാം ദിവസവും 50,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 10,488 പേര്ക്കാണ്.
രാജ്യത്തു നിലവില് 1,22,714 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.36 ശതമാനമാണ്. 2020 മാര്ച്ചിനുശേഷം ഏറ്റവും കുറഞ്ഞ നിലയില്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 10,74,099 പരിശോധനകള് നടത്തി. ആകെ 63.16 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.94 ശതമാനമാണ്. കഴിഞ്ഞ 58 ദിവസമായി ഇത് 2 ശതമാനത്തില് താഴെയാണ്. പ്രതിദിന രോഗസ്ഥിരീകരണ നിരക്ക് 0.98 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 48 ദിവസമായി 2 ശതമാനത്തില് താഴെയാണ്. തുടര്ച്ചയായ 83-ാം ദിവസവും ഇത് 3 ശതമാനത്തില് താഴെയാണ്.
(Visitor Counter : 77
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ ചികിത്സയിലുള്ള കോവിഡ് രോഗികളുടെ എണ്ണം തുടർച്ചയായി കുറയുന്ന പ്രവണത തുടരുന്നു.
രാജ്യത്ത് ചികിത്സയിലുള്ളവരുടെ 65 ശതമാനവും രണ്ട് സംസ്ഥാനങ്ങളിൽ നിന്ന്.
എട്ടു മാസത്തെ ഏറ്റവും കുറഞ്ഞ മരണസംഖ്യയായ 131 കഴിഞ്ഞ 24 മണിക്കൂറിൽ രേഖപ്പെടുത്തി .
ഇന്ത്യയിൽ ചികിത്സയിലുള്ള കോവിഡ് രോഗികളുടെ എണ്ണം തുടർച്ചയായി കുറയുന്ന പ്രവണത തുടരുന്നു.1.84 ലക്ഷം പേരാണ് നിലവിൽ ചികിത്സയിലുള്ളത്. ഇത് ആകെ രോഗബാധിതരുടെ 1.73% മാത്രമാണ്.
നിലവിൽ ചികിത്സയിൽ ഉള്ളവരുടെ ഭൂരിഭാഗവും രണ്ട് സംസ്ഥാനങ്ങളിൽ നിന്നാണ്. ആകെ ചികിത്സയിൽ ഉള്ളവരുടെ 64.71% കേരളം, മഹാരാഷ്ട്ര എന്നിവിടങ്ങളിൽ നിന്ന്.
ആകെ രോഗികളുടെ 39.7% കേരളത്തിലും, 25% മഹാരാഷ്ട്രയിലും ആണ്.
കഴിഞ്ഞ 24 മണിക്കൂറിൽ രാജ്യത്ത് പുതുതായി 13,298 പേരാണ് രോഗ മുക്തരായത്.13,203 പേർക്കാണ് കഴിഞ്ഞ 24 മണിക്കൂറിൽ രാജ്യത്ത് പുതുതായി രോഗം സ്ഥിരീകരിച്ചത്.
കഴിഞ്ഞ എട്ട് മാസത്തെ ഏറ്റവും കുറഞ്ഞ മരണനിരക്ക്ആയ 131 ആണ് കഴിഞ്ഞ 24 മണിക്കൂറിൽ രേഖപ്പെടുത്തിയത്.
ഇന്ത്യയിൽ 19,23,37,117 കോവിഡ് പരിശോധനകൾ ഇതുവരെ നടത്തി.
21 സംസ്ഥാനങ്ങൾ/ കേന്ദ്രഭരണ പ്രദേശങ്ങളിൽ ദശലക്ഷം പേരിലെ പരിശോധന ദേശീയ ശരാശരിയേക്കാൾ കൂടുതൽ.
15 സംസ്ഥാനങ്ങൾ/ കേന്ദ്രഭരണ പ്രദേശങ്ങളിൽ ദശലക്ഷം പേരിലെ പരിശോധന ദേശീയ ശരാശരിയേക്കാൾ താഴെ
ആകെ രോഗമുക്തരുടെ എണ്ണം 1.03 കോടി  ആയി ഉയർന്നു. 96.83%ആണ് രോഗമുക്തി നിരക്ക്. ചികിത്സയിൽ ഉള്ളവരുടെയും ആകെ രോഗബാധിതരുടെയും എണ്ണം തമ്മിലുള്ള അന്തരം വർധിച്ച് 1,01,45,902 ആയി.
2021 ജനുവരി 25 രാവിലെ എട്ടുമണി വരെയുള്ള കണക്കുകൾ പ്രകാരം 16,15,504 ഗുണഭോക്താക്കൾ രാജ്യമെമ്പാടും നടത്തിവരുന്ന വാക്സിനേഷൻ പ്രക്രിയയിലൂടെ വാക്സിൻ സ്വീകരിച്ചു. കഴിഞ്ഞ 24 മണിക്കൂറിൽ 694 സെഷനുകളിലായി 33,303പേർ വാക്സിൻ സ്വീകരിച്ചു. ഇതുവരെ 28,614 സെഷനുകൾ നടന്നു.
പുതുതായി രോഗമുക്തരായവരുടെ 79.12% വും 9 സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. 5,173 പേർ രോഗ മുക്തരായ കേരളമാണ് കഴിഞ്ഞ 24 മണിക്കൂറിൽ രോഗമുക്തി നേടിയവരുടെ എണ്ണത്തിൽ മുന്നിൽ.
മഹാരാഷ്ട്രയില് 1,743 പേരും ഗുജറാത്തിൽ 704 പേരും രോഗ മുക്തരായി.
പുതിയ രോഗബാധിതരുടെ 81.26%വും 6 സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. കേരളത്തിലാണ് കൂടുതല് – 6,036പേര്. മഹാരാഷ്ട്രയിൽ 2,752 പേര്ക്കും കർണാടകത്തിൽ 573 പേർക്കുംഇന്നലെ രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 131 പേരാണ് കോവിഡ് ബാധിച്ച് മരിച്ചത്. ഇതില് 80.15% വും എട്ട് സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്.
ഏറ്റവും കൂടുതൽ മരണം റിപ്പോർട്ട് ചെയ്തത് മഹാരാഷ്ട്രയിലാണ്- 45 പേർ. കേരളത്തിൽ 20 പേരും ഡൽഹിയിൽ 9 പേരും മരിച്ചു.
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും മൗറീഷ്യസ് പ്രധാനമന്ത്രി പ്രവിന്ദ് കുമാർ ജുഗ്നാഥും ചേർന്ന് പദ്ധതികളുടെ സംയുക്ത ഉദ്ഘാടനവും സംരംഭവും കുറിക്കും
പ്രധാനമന്ത്രി നരേന്ദ്ര മോദിയും മൗറീഷ്യസ് പ്രധാനമന്ത്രി പ്രവിന്ദ് കുമാർ ജുഗ്നാഥും സംയുക്തമായി 2022 ജനുവരി 20 ന് വൈകുന്നേരം 4:30 ന് മൗറീഷ്യസിൽ ഇന്ത്യയുടെ സഹായത്തോടെയുള്ള സോഷ്യൽ ഹൗസിംഗ് യൂണിറ്റ് പദ്ധതി ഉദ്ഘാടനം ചെയ്യും. ഇന്ത്യയുടെ വികസന പിന്തുണയിൽ മൗറീഷ്യസിൽ ഏറ്റെടുക്കുന്ന സിവിൽ സർവീസ് കോളേജ്, 8 മെഗാവാട്ട് സോളാർ പിവി ഫാം പ്രോജക്ടുകൾ എന്നിവയും രണ്ട് പ്രമുഖരും ഉദ്ഘാടനം ചെയ്യും.
മെട്രോ എക്സ്പ്രസ് പദ്ധതിക്കും മറ്റ് അടിസ്ഥാന സൗകര്യ പദ്ധതികൾക്കുമായി ഇന്ത്യയിൽ നിന്ന് മൗറീഷ്യസിന് 190 മില്യൺ യുഎസ് ഡോളറിന്റെ സഹായം നൽകുന്നതിനുള്ള കരാർ; ചെറുകിട വികസന പദ്ധതികളുടെ നടത്തിപ്പ് സംബന്ധിച്ച ധാരണാപപത്രം എന്നിവയും കൈമാറും .
ND
(
പ്രധാനമന്ത്രിയുടെ ഓഫീസ്
ജോര്ജ് ഫെര്ണാണ്ടസിന്റെ നിര്യാണത്തില് പ്രധാനമന്ത്രി അനുശോചിച്ചു
മുന് കേന്ദ്ര മന്ത്രി ജോര്ജ് ഫെര്ണാണ്ടസിന്റെ നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു.
ഇന്ത്യയിലെ ഏറ്റവും മികച്ച രാഷ്ട്രിയ നേതൃത്വത്തിന്റെ പ്രതിനിധിയായിരുന്നു ജോര്ജ് സാഹബ് എന്നു പ്രധാനമന്ത്രി പറഞ്ഞു.
നിര്ഭയനും നിഷ്കളങ്കനും സത്യസന്ധനും ക്രാന്തദര്ശിയുമായിരുന്ന അദ്ദേഹം രാജ്യത്തിന് അമൂല്യമായ സംഭാവനകള് നല്കിയിട്ടുണ്ട്. പാവങ്ങളുടെയും പാര്ശ്വവത്കൃതരുടെയും ഏറ്റവും ഉറച്ച ശബ്ദങ്ങളില് ഒന്നായിരുന്നു അദ്ദേഹം. അദ്ദേഹത്തിന്റെ വേര്പാടില് ദുഖിക്കുന്നു.
ജോര്ജ് ഫെര്ണാണ്ടസിനെ കുറിച്ച് ഓര്ക്കുമ്പോള്, നീതിക്കുവേണ്ടി പോരാടിയ ശ്രദ്ധേയനും സമരോത്സുകനുമായ തൊഴിലാളി നേതാവിനെയും, പ്രസംഗ വേദികളില് ഏറ്റവും ഊര്ജ്ജസ്വലനും ഒപ്പം വിനീതനുമായ രാഷ്ട്രീയ പ്രവര്ത്തകനെയും, ക്രാന്തദര്ശിയായ റെയില്വെ മന്ത്രിയെയും, ഇന്ത്യയെ ശക്തവും സുരക്ഷിതവുമാക്കിയ പ്രഗത്ഭനായ പ്രതിരോധമന്ത്രിയെയുമാണ് നാം ഓര്മ്മിക്കുക.
സുദീര്ഘമായ പൊതു ജീവിതത്തില് ഒരിക്കല് പോലും ജോര്ജ് സാഹിബ് തന്റെ രാഷ്ട്രിയ ആദര്ശങ്ങളില് നിന്നും വ്യതിചലിച്ചില്ല. പല്ലും നഖവും ഉപയോഗിച്ച് അേദ്ദഹം അടിയന്തിരാവസ്ഥയെ എതിര്ത്തു. അദ്ദേഹത്തിന്റെ എളിമയും വിനയവും എപ്പോഴും ശ്രദ്ധിക്കപ്പെട്ടു. ദുഃഖാര്ത്തരായ അദ്ദേഹത്തിന്റെ കുടുംബാംഗങ്ങളെയും സ്നേഹിതരെയും ലക്ഷക്കണക്കിന് അനുയായികളെയും ഞാന് ഓര്ക്കുന്നു. അദ്ദേഹത്തിന്റെ ആത്മാവിനു ശാന്തി നേരുന്നു.
(AJ/GK MRD - 62
ആരോഗ്യ, കുടുംബക്ഷേമ മന്ത്രാലയം
35 സംസ്ഥാനങ്ങള്/കേന്ദ്രഭരണപ്രദേശങ്ങള് പ്രതിദിനം നടത്തുന്നത് ദശലക്ഷം പേരില് 140 ലേറെ ടെസ്റ്റുകള്
22 സംസ്ഥാനങ്ങളില്/കേന്ദ്രഭരണപ്രദേശങ്ങളില് സ്ഥിരീകരണ നിരക്ക് ദേശീയ ശരാശരിയേക്കാള് കുറവ്
തുടര്ച്ചയായ പതിനേഴാം ദിവസവും ചികിത്സയിലുള്ളവര് ഒരു ദശലക്ഷത്തില് താഴെ മാത്രം
2020 ജനുവരി മുതല് ഇന്ത്യ കോവിഡ് -19 പരിശോധനാ സംവിധാനങ്ങള് വലിയ തോതില് വര്ധിപ്പിച്ചു. പ്രതിദിനം 15 ലക്ഷത്തിലധികം സാമ്പിളുകള് ഇപ്പോള് രാജ്യത്ത് പരിശോധിക്കാനാകും.
ലോകാരോഗ്യ സംഘടനയുടെ നിര്ദേശമനുസരിച്ച് ദശലക്ഷത്തില് പ്രതിദിനം 140 പരിശോധനകള് നടത്താന് ഇന്ത്യക്ക് ആകുന്നുണ്ട്.
മറ്റൊരു നേട്ടവും ഇന്ത്യ സ്വന്തമാക്കി. , 35 സംസ്ഥാനങ്ങള്/കേന്ദ്രഭരണപ്രദേശങ്ങള് നിര്ദേശിച്ചതിലും കൂടുതല് പരിശോധനകള് നടത്തുന്നുണ്ട്. ദശലക്ഷം ജനസംഖ്യയില് പ്രതിദിന ദേശീയ പരിശോധനാശരാശരി 865 ആണ്.
കഴിഞ്ഞ 24 മണിക്കൂറിനിടെ രാജ്യത്ത് 12 ലക്ഷത്തോളം കോവിഡ് ടെസ്റ്റുകള് നടത്തി. കഴിഞ്ഞ 24 മണിക്കൂറിനിടെ നടത്തിയ 11,94,321 ടെസ്റ്റുകള് ഉള്പ്പെടെ ആകെ ടെസ്റ്റുകളുടെ എണ്ണം 8.34 കോടി  കടന്നു.
പരിശോധന വര്ധിച്ചിട്ടും സ്ഥിരീകരണ നിരക്കു കുറയുകയാണ്. വൈറസ് ബാധയുടെ വ്യാപനത്തോത് കുറയുന്നുവെന്നാണ് ഇത് വ്യക്തമാക്കുന്നത്.
7 സംസ്ഥാനങ്ങളില്/കേന്ദ്രഭരണപ്രദേശങ്ങളില് രോഗ സ്ഥിരീകരണ നിരക്ക് 5 ശതമാനത്തില് താഴെയാണ്. ടെസ്റ്റ്, ട്രാക്ക്, ട്രേസ്, ട്രീറ്റ്, ടെക്നോളജി നയത്തിന്റെ ഫലമായാണിത്.
22 സംസ്ഥാനങ്ങളില്/കേന്ദ്രഭരണപ്രദേശങ്ങളില് രോഗ സ്ഥിരീകരണ നിരക്ക് ദേശീയ ശരാശരിയേക്കാള് കുറവാണ്. ആകെ സ്ഥിരീകരണ നിരക്ക് 8.19% ആണ്. ഇത് തുടര്ച്ചയായി കുറയുകയാണ്.
 കവിഞ്ഞു.
തുടര്ച്ചയായ 17-ാം ദിവസവും രോഗബാധിതരുടെ എണ്ണം 10 ലക്ഷത്തില് താഴെയാണ്. നിലവില് ചികിത്സയിലുള്ളത് രാജ്യത്ത് ആകെ രോഗം ബാധിച്ചവരുടെ 13.20% മാത്രമാണ് .
രോഗമുക്തരുടെ എണ്ണം വര്ധിച്ചത് രോഗമുക്തി നിരക്ക് 85.25 ശതമാനമായി ഉയര്ത്താന് സഹായിച്ചു.
രോഗമുക്തരായവരില് 75 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. 16,000 ത്തിലധികം പ്രതിദിന രോഗമുക്തരുമായി മഹാരാഷ്ട്രയാണ് പട്ടികയില് മുന്നില്.
കഴിഞ്ഞ 24 മണിക്കൂറിനിടെ 78,524 പേര്ക്കാണ് രാജ്യത്ത് പുതുതായി കോവിഡ് സ്ഥിരീകരിച്ചത്.
പുതിയ രോഗികളില് 79 ശതമാനം 10 സംസ്ഥാനങ്ങളില് നിന്നും കേന്ദ്രഭരണപ്രദേശങ്ങളില് നിന്നുമാണ്. 14,000 ത്തിലധികം കേസുകളുള്ള മഹാരാഷ്ട്രയാണ് മുന്നില്. കര്ണാടകയില് 11,000 കേസുകളുണ്ട്.
കഴിഞ്ഞ 24 മണിക്കൂറിനുള്ളില് രാജ്യത്ത് 971 കോവിഡ് മരണങ്ങളാണ് റിപ്പോര്ട്ട് ചെയ്തത്.
ഇതില് 82 ശതമാനവും മഹാരാഷ്ട്ര, കര്ണാടക, തമിഴ്നാട്, പശ്ചിമ ബംഗാള്, ഉത്തര്പ്രദേശ്, ഡല്ഹി, ആന്ധ്രാപ്രദേശ്, പഞ്ചാബ്, ഛത്തീസ്ഗഢ്, മധ്യപ്രദേശ് എന്നീ പത്ത് സംസ്ഥാനങ്ങളിലാണ്/ കേന്ദ്രഭരണപ്രദേശങ്ങളിലാണ്.
പുതിയ മരണങ്ങളില് 36 ശതമാനവും മഹാരാഷ്ട്രയിലാണ് .
പ്രധാനമന്ത്രിയുടെ ഓഫീസ്
വിശ്വകർമ ജയന്തി ദിനത്തിൽ പ്രധാനമന്ത്രി ജനങ്ങളെ അഭിവാദ്യം ചെയ്തു
വിശ്വകര്മ ജയന്തി ദിനത്തില് പ്രധാനമന്ത്രി ശ്രീ നരേന്ദ്ര മോദി ജനങ്ങളെ അഭിവാദ്യം ചെയ്തു.
ഒരു ട്വീറ്റില് പ്രധാനമന്ത്രി പറഞ്ഞു :
'വിശ്വകര്മ ജയന്തിയുടെ ശുഭദിനത്തില് നിങ്ങള്ക്കെല്ലാവര്ക്കും അഭിവാദ്യങ്ങള്. ദേവശില്പിയുടെ അനുഗ്രഹം എപ്പോഴും ജനങ്ങള്ക്ക് ഉണ്ടാകട്ടെ, നമ്മുടെ രാജ്യം പുരോഗതിയുടെയും സമൃദ്ധിയുടെയും പുതിയ ഉയരങ്ങള് കൈവരിക്കട്ടെ.